《哭芝山 其二》
清代·邵齐焘

茫茫十年别，相思各天涯。祇谓川路遥，讵期死生乖。

存不游一涂，没不抚尔骸。修短诚有期，难为故人怀。

况子抱不测，憔悴委穷埃。严霜一以零，微藿无全荄。

孤魂飘异香，零落重我哀。念昔少年日，结契在金阶。

达识祛所滞，清言意多谐。誓同影与形，投分异群侪。

欢娱几何时，逝景不我回。痛哉山阳笛，已矣令心摧。

作者简介：(1718～1769)，字荀慈，号叔山，江苏常熟人。生于清圣祖康熙57年，卒于高宗乾隆34年，年52岁。幼异敏，读书晓大义。乾隆7年（公元1742年）进士，改翰林院庶吉士。散馆，授编修。居词馆10年，纂修书局者再。尝献《东巡颂》，时称为班、扬之亚。性夷旷，年未40，即罢官归。自颜其堂曰“道山禄隐。”主讲常州龙城书院，黄景仁、洪亮吉皆从受学。齐焘善为骈体文，意欲矫陈维崧、吴绮、章藻功三家之失，故所作以气格排奡、色泽斑驳为宗。著有《玉芝堂诗文集》9卷，《清史列传》行于世。